မြန်မာနိုင်ငံလုံးဆိုင်ရာ သံဃာ့တပ်ပေါင်းစု အဖွဲ့ကြီး

ဗမာလုံးဆိုင်ရာ ရဟန်းများပူးပေါင်းအဖွဲ့ (All Burma Monks' Alliance, AMBA) သည် ဗမာရဟန်းပျိုများသမဂ္ဂ၊ ဗမာ့ရဟန်းများသမဂ္ဂအဖွဲ့ချုပ်၊ ရန်ကုန်ရဟန်းပျိုများသမဂ္ဂနှင့် ဗမာ့သံဃာ့ဒူတကောင်စီ (the Sangha Duta Council of Burma) စသည့် အဖွဲ့များကို ကိုယ်စားပြုကာ ဖွဲ့စည်းထားသည့် ညွန့်ပေါင်းအဖွဲ့တစ်ခု ဖြစ်သည်။ ၎င်းအဖွဲ့ကို ရွှေဝါရောင်တော်လှန်ရေး ဖြစ်ပွားခဲ့သည့် ၂၀၀၇ ခုနှစ်၊ စက်တင်ဘာလ ၉ ရက်နေ့တွင် စစ်တွေနှင့် ပခုက္ကူရှိ ရဟန်းများက ဖွဲ့စည်းခဲ့သည်။ အဖွဲ့ကို တည်ထောင်စဉ်ကာလအတွင်း AMBA သည် နိုင်ငံတော်အေးချမ်းသာယာရေးနှင့် ဖွံ့ဖြိုးရေးကောင်စီသို့ အရေးပါသည့် တောင်းဆိုမှုများစွာ ပြုလုပ်ခဲ့သည်။ ထိုတောင်းဆိုမှုများတွင် သံဃာများအားပြန်လည်တောင်းပန်ရန်၊ လောင်စာဆီနှင့် လူသုံးကုန်ဈေးနှုန်းများ လျှော့ချပေးရန်၊ နိုင်ငံရေးအကျဉ်းသားများ လွှတ်ပေးရန် စသည်တို့အပြင် အမျိုးသားရင်ကြားစေ့ရေးအတွက် ဒီမိုကရေစီလိုလားသည့် ခေါင်းဆောင်များနှင့်အတူ အပြန်အလှန်ဆွေးနွေးမှုများ ဆောင်ရွက်ခဲ့သည်။

ကိုးကား 

မြန်မာနိုင်ငံရှိ ဗုဒ္ဓဘာသာ